Հավելված

Հայաստանի Հանրապետության

Լոռու մարզի Լերմոնտովո համայնքի

ավագանու 2025 թվականի հուլիսի -ի   
թիվ 29 որոշման

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ԼԵՐՄՈՆՏՈՎՈ ՀԱՄԱՅՆՔԻ ՔԱՂԱՔԱՇԻՆԱԿԱՆ ԿԱՆՈՆԱԴՐՈՒԹՅՈՒՆ**

Սույն կանոնադրությամբ սահմանվում են Հայաստանի Հանրապետության Լոռու մարզի Լերմոնտովո համայնքի տարածքում քաղաքաշինական գործունեության իրակա­նաց­ման առանձնահատկությունները` ելնելով համայնքի պատմականորեն ձևավորված ավան­դույթ­ների և պատմաճարտարապետական միջավայրի պահպանման անհրաժեշտությունից:

1.ԸՆԴՀԱՆՈՒՐ ԴՐՈՒՅԹՆԵՐ

1.1. ՀՀ Լոռու մարզի Լերմոնտովո համայնքը ընդգրկում է Լերմոնտովո և Անտառաշեն բնակավայրերը։ Սույն կանոնադրությունը գործում է Լերմոնտովո խոշորացված համայնքի երկու բնակավայրերի համար։

1.2. Համայնքի ավագանու կողմից հաստատվելուց հետո քաղաքաշինական կա­նոնա­դրությամբ ամրագրված պայմանները ներառվում են համայնքի ղեկավարի կողմից կառուցապատողին տրամադրվող ճարտարապետահատակագծային առաջադրանքում` համապատասխան դրույթներ ամրագրելով առաջադրանքի ձևի «Լրացուցիչ պայման­ներ» բաժնում:

1.3. Համայնքի քաղաքաշինական գործունեությունը իրականացվում է Լերմոնտովո խոշորացված համայնքի «Լոռի-1» միկրոռեգիոնալ մակարդակի համակցված տարածական պլանավորման նախագծի, սույն կանոնադրության, ՀՀ քաղաքաշինության բնագավառի օրենսդրության, գործող նորմատիվա-տեխնիկական փաստաթղթերի հիման վրա:

2.ՀԱՄԱՅՆՔԻ (ԲՆԱԿԱՎԱՅՐԻ) ՔԱՂԱՔԱՇԻՆԱԿԱՆ ԱՎԱՆԴՈՒՅԹՆԵՐԸ

2.1. Համայնքի կազմում ընդգրկված բնակավայրերի տարածքում գտնվում են հիմնականում վերջին 100-200 տարվա ընթացքում կառուցված շինություններ, որոնց մեջ աչքի ընկնող կառույցներում գերիշխող են ավանդական փայտե ճարտարա­պետական հին ոճը

3.ՀԱՄԱՅՆՔՈՒՄ ԱՌԿԱ ՊԱՏՄԱՄՇԱԿՈՒԹԱՅԻՆ ՀՈՒՇԱՐՁԱՆՆԵՐԸ

3.1. Լոռի մարզի Լերմոնտովո համայնքի վարչական տարածքում տեղակայված պատմամշակութային հուշարձաններ չկան

4․ՊԱՀՊԱՆՄԱՆ ԵՆԹԱԿԱ ՇԵՆՔԵՐ, ՇԻՆՈՒԹՅՈՒՆՆԵՐ

4.1. Պահպաման ենթակա են համայնքի տարածքում գտնվող

համայնքի համար կարևոր նշանակություն ունեցող հետևյալ շենքերը և շինությունները.

1. Խմելու ջրի օրական կարգավորման ջրամբարները, ջրամատակարարման ցանցը,

2․ Էլեկտրահաղորդման ցանցի օբյեկտները՝ ենթակայաններ, հենասյուներ, հաղորդագծեր

3․ Գազամատակարարման ցանցի օբյեկտները՝ բաշխիչ կայաններ, խողովակաշարեր

4․ Հեռահաղորդակցման և կապի ցանցի օբյեկտները՝ վերգետնյա և ստորգետնյա մալուխներ,

բջջային կապի կայաններ, աշտարակներ

5. Մանկապարտեզը:

6. Համայնքի փողոցները

7. Գերեզմանոցները՝ սանիտարարապաշտպանիչ գոտու հետ միասին,

8․ Ազդանշանման համակարգը

5․ՀԱՄԱՅՆՔԻ ՏԱՐԱԾՔՈՒՄ ԽՐԱԽՈՒՍՎՈՂ ՃԱՐՏԱՐԱՊԵՏԱԿԱՆ ՈՃԸ ԵՎ ՇԻՆԱՐԱՐԱԿԱՆ ՏԵԽՆՈԼՈԳԻԱՆ

5.1. Համայնքի տարածքում խրախուսվում են ինչպես ավանդական, այնպես էլ արդի ճարտարապետական ոճերը, հնարքները, դեկորատիվ տարրերը, ճակատների ձևավորման առանձնահատկությունները, դռների, պատուհանների համաչափությունները, շինարարական նյութերը և կառուցման եղանակը՝ պայմանով, որ կատարվեն ճաշակով և մասնագիտական բարձր վարպետությամբ:

1. Շենքերի և շինությունների ծավալային ու ճարտարապետահատակագծային լուծումներին, ինչպես նաև դրանց առանձին մասերին ներկայացվող պահանջները

ա. շենքի մասշտաբը, ճակատային լուծումներն ու դրանք շեշտադրող տարրերը (զարդա­քանդակները, շքամուտքը (պորտալը), որմնախորշերը, շվաքարանները, քիվերը, կամարները և այլն), իրականացնելիս հաշվի առնել քաղաքաշինական ձևավորված կամ նոր ձևավորվող միջավայրին հարազատ մնալու, չխաթարելու, այլ ընդհակառակը, բարելավելու, զարգացնելու անհրաժեշտությունը:

բ. հատուկ ուշադրություն դարձնել փողոցի կողմի ցանկապատի և մուտքի գեղարվեստական ձևավորմանը, բարեկարգել փողոցի հարակից հատվածը միասնական ոճով և նյութերով,

գ. շինությունների տանիքներն ու հորիզոնական հարթությունները, ինչպես նաև ճակտոնները (ֆրոնտոնները), մանսարդները, ձեղնանցքները, եզրապատերը (պարապետները) և այլն իրականացնել, հաշվի առնելով համայնքի քաղաքաշինական միջավայրի ձևավորման վրա դրանց մեծ ազդեցությունը,

դ.խրախուսվում են շինությունների ճակատների և փողոցի հարակից մասերի մաքրությունը, ամրությունը, արտաքին լուսավորությունը:

2. Փողոցների, հետիոտն ճանապարհների, ներքին բակերի ներկայացվող պահանջները

ա.  ճանապարհային ծածկույթը. խրախուսվում են բարձրորակ, հարատև, էկոլոգիապես մաքուր ու անվնաս շին. նյութերը:

բ. համայնքն սպասարկող տրանսպորտի համար նախատեսված կանգառները ծածկոցով, նստարաններով և լուսավորության ցանցով հագեցնել և ձևավորել գեղարվեստական ճաշակով բարձրորակ շին. նյութերով,

գ. հասարակական նշանակության շենքերում և տարածքներում ապահովել հաշմանդամների և բնակչության սակավաշարժուն խմբերի տեղաշարժման համար կահավորանքը (թեքահարթակներ)

6․ՔԱՂԱՔԱՇԻՆԱԿԱՆ ՓԱՍՏԱԹՂԹԵՐԸ

6․1. Քաղաքաշինական գործունեություն իրականացնող բոլոր սուբյեկտների համար պարտադիր են քաղաքաշինական նորմատիվ-տեխնիկական փաստաթղթերի պահանջների կատարումը, որը ապահովում է հուսալիության, շրջակա միջավայրի պահպանության, հակահրդեհային, սանիտարահիգիենիկ այլ անհրաժեշտ նորմեր, կանոններ, ցուցանիշեր, ինչպես նաև նախագծման իրականացման ու շահագործման ընթացքում որակի ապահովման պայմաններ:

Ճարտարապետահատակագծային առաջադրանքը համայնքում տալիս է համայնքի ղեկավարը` ՀՀ կառավարության սահմանած կարգով: Շինարարության թույլտվությունը տրվում է ճարտարապետաշինարարական նախագծային փաստաթղթերի հաստատումից հետո, նախագիծը համայնքի ղեկավարի կողմից: Շինարարության թույլտվություն չի պահանջվում շենքերի, շինությունների, ընթացիկ վերանորոգման, շենքերի հարդարման և տարածքների բարեկարգման աշխատանքների համար, եթե դրանք չեն խոչընդոտում անշարժ գույքի  նպատակային օգտագործումը կամ չեն հակասում սահմանված սերվիտուտներին:

Քանդման  թույլտվությունը տալիս է համայնքի ղեկավարը:

Քաղաքաշինական գործունեությունը իրականացվում է բացառապես հաստատված քաղաքաշինական փաստաթղթերին համապատասխան: Ավարտված շինարարության  փաստագրումը թույլատրվում է միմիայն շահագործման ակտը ձևակերպելուց հետո: Ավարտված շինարարության շահագործման ընդունումը փաստագրում է համայնքի ղեկավարը` ՀՀ կառավարության սահմանած կարգով: Օբյեկտների կառուցումը իրականացվում է ՀՀ քաղաքաշինության օրենքով` սահմանված կարգով նախագծերի ձեռքբերման, փորձաքննության անցկացման, շինարարության թույլտվության   ստացումով: Արգելվում է առանց համայնքի ղեկավարի որոշման և թույլտվության որևէ վերափոխումներ կատարելը

7․ԳՈՎԱԶԴՆԵՐԻ  ԵՎ  ԺԱՄԱՆԱԿԱՎՈՐ  ՏԱՂԱՎԱՐՆԵՐԻ   ՏԵՂԱԴՐՈՒՄԸ

Բոլոր տեսակի արտաքին գովազդային նյութերի տեղադրումը թույլատրվում է միայն  համայնքի ղեկավարի որոշմամբ  և սույն կանոնադրությամբ սահմանված կարգով: Գովազդները պետք է լինեն «Գովազդի մասին» ՀՀ օրենքի պահանջներին համապատասխան` հավաստի, օրինական, պատշաճ պահպանելով  արտաքին գովազդի տեղադրման համար թույլտվության բոլոր պայմանները:

Գովազդի տեղաբաշխման նկատմամբ հսկողությունը իրականացնում է համայնքապետարանը:  Արգելվում է անբարեխիղճ, ոչ ՀՀ օրենքներին համապատասխանող  գովազդի տեղադրումը, էլեկտրաէներգիայի բաշխման, արտաքին լուսավորության և հեռահաղորդակցության սյուների, հանրային լուսավորության կայանքների, գազամատակարարման, հանրային սարքավորումների կամ գույքի վրա:

Վերը նշված գործողությունների համար գանձվում են համայնքի ավագանու կողմից սահմանված տեղական վճարներ:

Համայնքի ղեկավարը սահմանում է շենքերի և շինությունների համարակալումը: Համայնքի ավագանու որոշմամբ անվանվում և վերանվանվում են համայնքի փողոցները։

Արգելվում է ինքնուրույն կերպով  հանել,  տեղադրել  և վերատեղադրել փողոցների  անվանումների  և  համարակալման  ցուցանակները:

8․ԿԱՌՈՒՑԱՊԱՏՈՂՆԵՐԻ    ԻՐԱՎՈՒՆՔՆԵՐԸ   ԵՎ   ՊԱՐՏԱԿԱՆՈՒԹՅՈՒՆՆԵՐԸ

Կառուցապատողները պարտավոր են կառուցապատումն իրականացնել օրենքով սահմանված կարգով ճարտարապետաշինարարական նախագծին համապատասխան շինարարության թույլտվության հիման վրա առանց էական շեղումների:

Ապահովել քաղաքաշինական փաստաթղթերի փորձաքննությունը ՀՀ կառավարության սահմանված կարգով:

Ինժեներական սպասարկում իրականացնող ծառայություններից ստանալ քաղաքաշինական օբյեկտի ինժեներական ենթակառուցվածքների նախագծման, կառուցման և շահագործման տեխնիկական պայմանները:

Շինարարական աշխատանքներ կատարելիս շինհրապարակները պետք է ցանկապատվեն` ժամանակավորապես և տեսանելի  տեղում  փակցվեն համապատասխան  ցուցանակներ ունենան համապատասխան կահավորում:  Շինարարական աղբն ու հողը պետք է դուրս բերվեն կուտակվելու ընթացքում: Շինարարական կամ վերանորոգման աշխատանքներ կատարելիս ձեռնարկում է միջոցառումներ, որպեսզի չկեղտոտվեն շինհրապարակին հարող տարածքները, չաղտոտվի օդը:

Հողային աշխատանքների կատարումը (հրապարակներում, մայթերում, անցումներում, բակերում, սիզամարգերում, այգիներում, պուրակներում և այլ տեղերում) ստորգետնյա ինժեներական ցանցերի կառուցման և վերանորոգման ժամանակ, կապված վերգետնյա կառույցների հետ, թույլատրվում  է միայն ըստ համաձայնեցված նախագծերի և համայնքի ղեկավարի թույլտվության հիման վրա:

Ճանապարհածածկույթի կամ հողածածկի քանդման հետ կապված վթարային աշխատանքները թույլատրվում են ընդունված վթարային հեռախոսագրի առկայությամբ այն կազմակերպությունների կողմից, որոնք տնօրինում են հաշվեկշռում գտնվող ինժեներական ցանցերը:

Ստորգետնյա ինժեներական ցանցերի վթարների վերացումը սկսվում է անմիջապես հեռախոսագրի հաղորդումից հետո, այդ մասին տեղյակ պահելով ավտովերահսկողությանը և կոմունալ սպասարկման ձեռնարկությանը: Վթարային աշխատանքների տեղը պետք է շրջափակվի, կահավորվի ճանապարհային  նշաններով և լուսավորվի մութն ընկնելիս: Վթարը վերացնող կազմակերպությունը պարտավոր է նաև անհապաղ (նախնական) վերականգնի  քանդված հատվածը հողով` շերտային խտացումով և համապատասխան չափի խճանյութով, ինչպես նաև մաքրի ավելորդ հողից  և  շինարարական մնացորդներից, գոյացած աղբից: Վթարից վերականգնված հատվածները հանձնվում են կոմունալ սպասարկման ձեռնարկությանը կամ ճանապարհային հսկողություն իրականացնող ծառայությունների ներկայացուցիչներին ակտով, ճանապարհի ծածկույթը ամբողջովին վերականգնելուց հետո:

Կտրականապես արգելվում է ստորգետնյա ինժեներական ցանցերի կառուցման կամ պլանային վերանորոգման աշխատանքների կատարումը վթարային աշխատնքների պատրվակով: Արգելվում  է ինքնակամ հորատման, սյուների ու ձողերի տեղադրման, հողածածկույթի մշակման, հողահավասարեցման, փլատակների և քանդման ենթակա  կառույցների տակի հողածածկույթների մշակումը առանց ստորգետնյա ինժեներական ցանցերի (էլեկտրականություն, գազ, ջուր և այլն): Արգելվում է որևէ տեսակի հողային աշխատանքների կատարումը նոր ճանապարհածածկույթի (ասֆալտի) կատարումից հետո փողոցներում:

Բացառություններ թույլատրվում են միայն վթարների դեպքում:

Շինարարական, վերանորոգման աշխատանքների ժամանակ ցանկապատման, երթևեկության կարգավորման, ճանապարհային նշաններով կահավորման և գիշերային լուսավորման պատասխանատվությունը կրում է քաղաքաշինության գործունեության սուբյեկտը: Շինարարական կազմակերպությունը պարտավոր է մագիստրալային և հասարակական տրանսպորտի երթևեկության, փողոցների շարժման ուղղությունների փոփոխության մասին պետավտոտեսչության միջոցով ապահովել բնակիչների անվտանգությունը: Աշխատանքների ավարտից հետո ժամանակավոր կարգավորման նշանները վերացվել են:   Փողոցների երթևեկելի մասի մասնակի վերանորոգումների ժամանակ պետք է ապահովվի տրանսպորտի անխափան երթևեկությունը, իսկ միջանցիկ անցման փակելիս ապահովվի հրդեհային պաշտպանության, շտապ օգնության, հատուկ սանիտարական մաքրման, էլեկտրական և գազի ծառայության մեքենաների երթևեկության պայմանները: Ճանապարհների լրիվ փակման և երթևեկության դադարեցման որոշումը ընդունում է համայնքի ղեկավարը։

Երթևեկելի մասի և մայթերի շինարարության վերանորոգման աշխատանքների ժամանակ ստորգետնյա ցանցերի տնօրինողները պարտավոր են իրենց ուժերով, վերանորոգում կատարողների պահանջով, կատարել վերատեղադրող ցանցերի անջատումը: Բարեկարգման նպատակով ստորգետնյա ինժեներական ցանցերի նոր նշումների վերատեղադրումը կատարում են ցանցերը տնօրինողների կողմից, շինարարության կամ վերանորոգումը իրականացնող պատվիրատուի կազմակերպության պատվերով ու նրա միջոցներով: Նախագծից էական շեղումներ ունեցող ինժեներական ցանցերի տնօրինողները վերատեղադրման աշխատնքները կատարում են իրենք, սեփական միջոցներով:

Քաղաքացիների կողմից ինժեներական կառուցումների միացումը, որպես կանոն իրականացվում է բարեկարգման աշխատանքների ժամանակ:

9.ՏԱՐԱԾՔՆԵՐՈՒՄ  ԿԵՆՍԱԳՈՐԾՈՒՆԵՈՒԹՅՈՒՆ  ԱՊԱՀՈՎՈՂ  ԻՆԺԵՆԵՐԱԿԱՆ  ԵՎ ՏՐԱՆՍՊՈՐՏԱՅԻՆ  ԿԱՌՈՒՑՎԱԾՔՆԵՐԻ  ՇԻՆԱՐԱՐԱԿԱՆ  ՆՈՐՈԳՄԱՆ  ՊԱՅՄԱՆՆԵՐԸ

9.1.Ստորգետնյա ինժեներական ցանցերի հետ առնչվող բոլոր տեսակի շինարարական և վերանորոգման աշխատանքները թույլատրվում են միայն այն նախագծով և սխեմաներով (տեխնիկական պայման), որոնք համաձայնեցված են համայնքապետարանի և ներքոհիշյալ կազմակերպությունների հետ:

-       Քաղաքային էլեկտրացանց

-       Կապի ձեռնարկություն

-       Գազի շահագործման միջշրջանային վարչություն

-       Ջրմուղ-կոյուղու ձեռնարկություն

9.2. Արգելվում է հաստատված ինժեներական ցանցերի ծրագծերի (տրասա) փոխումը առանց  համայնքի  ղեկավարի  և շահագրգռված կազմակերպությունների հետ համաձայնեցման: Ծրագրերի տարաձայնությունների վերաբերյալ վերջնական որոշում է ընդունվում  համայնքապետարանի համապատասխան հարցերի հանձնաժողովի կողմից: Համաձայնեցված նախագծերը ուժի մեջ են երկու տարվա ընթացքում: Անկախ դրանից յուրաքանչյուր նախագծով կատարվող ինժեներական ցանցերի տեղակայման վերակառուցման աշխատանքները, որոնք կապված են հողածածկի, ասֆալտի և բարեկարգ այլ տարածությունների հետ աշխատանքները սկսելուց առաջ պետք է ունենալ համայնքապետարանի թույլտվությունը: Առանց համայնքապետարանի  հետ համաձայնեցնելու, հողային աշխատանքները կարող են կատարվել սեփական տարածքում կամ օտարման գոտիներում, դրանց ինժեներական կառուցվածքների տնօրինող հիմնարկ-ձեռնարկությունների ղեկավարների պատասխանատվությամբ, եթե դրանք չեն պահանջում 8-1 կետում նշված ծառայությունների համաձայնությունը, չեն խախտում որևէ մեկի իրավունքները:

Անհատ քաղաքացիներին առանձին վթարների դեպքում թույլատվությունը տրվում է համայնքապետարանի կողմից, 8.1 կետում նշված կազմակերպությունների համաձայնության և առաջադրած տեխնիկական պայմանի հիման վրա:

Թույլտվությունները տրվում են պատվիրատու կազմակերպություններին, անհատ քաղաքացիներին, անմիջապես աշխատանք կատարողներին, որը ուժի մեջ է վերջինների համար նշված տեղամասի, աշխատանքի ձևի, ծավալի և ժամանակաշրջանի նշումների դեպքում:

Ծրագրի նախագիծը, համաձայնեցված ճարտարապետական բաժնի և 8․1 կետում նշված շահագրգռված կազմակերպությունների հետ:

Կապալառու կազմակերպության կնիքով համաձայնեցված պլան:

Կապալային կազմակերպության հետ պայմանագիր չունեցող կազմակերպությունները բարեկարգման կառույցների վերանորոգման համար պետք է ներկայացնեն երաշխավորագիր-նամակ, ստորագրված պետի և հաշվապահի կողմից:

Աշխատանքի կատարման պատվերները նախօրոք քննարկվում են քաղաքաշինության հանձնաժողովի կողմից, և նրա որոշումը ձևակերպվում է արձանագրությամբ, որտեղ նշվում են նաև աշխատանքների կատարման ժամկետները:

Աշխատանքների կատարման թույլտվությունները տրվում են սահմանված վճարները  մուծելուց հետո:

Ստորգետնյա և վերգետնյա ինժեներական ցանցերի տեղակայման և վերանորոգման, ինչպես նաև ասֆալտի ծածկի և բարեկարգման այլ էլեմենտների վերականգման աշխատանքները պետք է կատարեն մասնագիտացված կազմակերպությունները: Աշխատանքների կատարման սկզբում պետք է ունենալ ճարտարապետական բաժնի կողմից տրվող տեղակայման արձանագրությունը կարմիր գծերի և օբյեկտների կապումով, ինժեներական կապերի տեխ պայմանի հետ միասին:

Աշխատանքների կատարման ընթացքում պատասխանատու աշխատողի ներկայությունը պարտադիր է, որն իր հետ պետք է ունենա թույլտվություն ու աշխատանքի կատարման նախագիծ:

 Աշխատանքներն սկսելու նախօրյակին պետք է տեղյակ պահել ինժեներական ցանցեր ունեցող շահագրգռված կազմակերպություններին, ցանցեր ունեցող կազմակերպություններին` ցանցերի  տեղը համատեղ  ճշտելու, անհամապատասխանությունները պարզելու  համար:

Աշխատանքների կատարման տարածքում գոյություն ունեցող ստորգետնյա ինժեներական ցանցերի փչացումից ապահովելու պատասխանատուն է այն անձը, որը ղեկավարում է աշխատանքների կատարումը: Նրանք պարտավոր են կատարելու բոլոր տեխնիկական  պահանջները  և կազմակերպությունների պայմանները:

Փողոցում, հրապարակներում և մյուս բարեկարգված տարածություններում ստորգետնյա ինժեներական ցանցերի խրամուղիների փորման և լցման, վերգետնյա կառույցների ժամանակ պետք է ապահովվեն հետևյալ պայմանների կատարումը:

Խրամուղու լայնությունները պետք է լինի նվազագույնը, ասֆալտի քանդումը պետք է կատարվի կտրման հատուկ մեքենաներով: Խրամուղիների ու փոսորակների պատերը համաձայն նախագծերի պետք է ամրացվեն, նրանց լցման համար պետք է օգտագործվի մաքուր հող 20սմ-ից ոչ ավելի շերտով, որը պետք է խտացվի համաձայն շինարարական  նորմաների:

Ջրահոսների և հեղուկների հեռացումը խրամուղիներից և փոսորակներից պետք է կատարվի միայն դեպի անձրևատարների մեջ: Արգելվում է դրանց լցնելը երթևեկելի մաս կամ մայթի վրա:

Շինարարական, վերակառուցման կամ վերանորոգման աշխատանքների ավարտից հետո պատասխանատու կատարողը պետք է :

48 ժամվա ընթացքում մաքրի վերանորոգումից հետո մնացած շինարարական մնացորդները:

Կանչել կոմունալ ծառայության կամ փողոցները, մայթերը տարածությունները տնօրինող կազմակերպություններին, ապատասխանատու անձերին, ակտով հանձնել վերանորոգված բարեկարգման կառուցվածքները և ասֆալտածածկույթը:

Քանդված մայթերի վերանորոգումը անկախ ծածկույթի ձևերից պետք է կատարվի ամբողջ գոյություն ունեցող լայնությամբ:

Փողոցի երթևեկելի մասի ասֆալտաբետոնային ծածկը վերանորոգվում է նախկին վիճակով, մինչև քանդումը կազմված հատուկ ակտի պահանջներից, խճածածկի դեպքում խրամուղու կրկնակի լայնության չափով:

-   Ասֆալտոբետոնյա ծածկույթը լրացվում է մինչև եզրաքարերը, եթե խրամուղու և նրա միջև տարածությունը փոքր է 2մ-ից:

-   Վերանորոգված կառուցվածքների տնօրինող կազմակերպության առաջին իսկ պահանջով` մեկ տարվա երաշխավորված ժամկետում:

-Ավազապատ և հողածածկ ունեցող տարածությունների վերականգնումը կատարվում է քանդման չափով, որը պետք է հաստատվի երկկողմ ակտավորումով, մինչև աշխատանքների սկսելը:

- Կանաչ տարածությունները վերականգնվում են համաձայն կոմունալ ձեռնարկությունների և կանաչապատման ծառայության պայմանների:

-Վերգետնյա կառույցների (ցանկապատներ, հենասյուներ, ճանապարհային նշաններ և այլն)  վերանորոգվում են շինարարույթան վերանորոգում կատարող կազմակերպությունների կամ անհատների կողմից:

-Ճանապարհածածկույթի վերանորոգման ժամկետները սահմանվում են` ելնելով փողոցների նշանակության և աշխատանքների ծավալից: Մագիստրալային և ինտենսիվ շարժման փողոցներում` 24, իսկ մյուսներում` 48 ժամվա ընթացքում:

Նախագծանախահաշվային փաստաթղթերը կազմելիս պետք է հաշվի առնել սույն կետի պահանջները:

- Վերականգնված ճանապարհային ծածկույթներն ըստ պատկանելության հանձնվում են շահագործող կազմակերպություններին` կատարողական գծագրերի հետ միասին:

IX.  ՔԱՂԱՔԱՇԻՆԱԿԱՆ ԳՈՐԾՈՒՆԵՈՒԹՅԱՆ ՎԵՐԱՀՍԿՈՂՈՒԹՅՈՒՆԸ ԵՎ ՎԵՃԵՐԻ ԼՈՒԾՄԱՆ ԿԱՐԳԸ

Քաղաքաշինական գործունեության վերահսկողությունն իրականացնում է քաղաքաշինական պետական տեսչության Լոռու տարածքային բաժինը, Լոռու մարզպետը, որը միաժամանակ համակարգում Է համայնքի ղեկավարների  գործունեությունը քաղաքաշինության  բնագավառում:

Լերմոնտովո  համայնքի ղեկավարը վերահսկում է կառուցապատողներին ճարտարապետահատակագծային առաջադրանքների, քաղաքաշինական կանոնադրության պահանջների կատարումը, հողերի և ամրակայված գույքի քաղաքաշինական նպատակային օգտագործումը, ինչպես նաև կանխարգելումը, կասեցնում է ինքնակամ շինարարության դեպքերը և օրենքով սահմանված կարգով ապահովում  է դրանց հետևանքների վերացումը:

Քաղաքաշինական գործունեության հետ կապված վեճերը լուծվում են դատական կարգով:

ՀԱՄԱՅՆՔԻ ՂԵԿԱՎԱՐ՝ Է․ՉԱԽԱԼՅԱՆ